Need pikaealised mereloomad elavad gruppidena, mille struktuur on üsna keerukas. Tuumikrühma moodustavad ühe  emaslooma järglased, sellised rühmad koonduvad suuremateks salkadeks. Mõõkvaalad on altid suhtlema. Rühmasiseselt kasutatakse kommunikeerumiseks kindlaid häälitsusi  klõbinaid, vilesid ja pulseerivaid helisid, mis moodustavad rühma spetsiifilise dialekti. Noored loomad õpivad oma rühma häälitsusi emalt.